Môže sa vitamín C užívať s liekmi?
Dobrý deň, chcela by som sa opýtať ci sa vitamín C môže užívat naraz s liekmi. Užívam Kreon, ursosan, sem tam lieky od bolesti paralen. Vitamin C mam 250 mg,doktorka povedala ze nie naraz s liekmi. Je to tak? Dakujem
Dobrý deň,
ďakujeme za Vašu otázku.
Medzi liekmi Kreon, Ursosan a vitamínom C 250 mg nedochádza k vzájomnému ovplyvneniu účinku, preto je táto kombinácia možná. Vysoké dávky vitamínu C môžu znížiť účinok niektorých antikoagulancií, poprípade niektorých antibiotík alebo antikoncepcie. Keďže mi nie je známy Váš celkový zdravotný stav, odporúčam sa držať rád Vášho ošetrujúceho lekára.
Prajem pekný zvyšok dňa.
S pozdravom
Mgr. Emma Halás Haluščíková